**Ajka Város Önkormányzata Képviselő-testületének a 4/2022. (II.15.), a 31/2021.(XII.20.), az 1/2021. (I.28.), a 40/2019. (XII.13.), a 22/2018.(XII.13.), a 21/2017.(XI.29.),**

**a 2/2017.(I.27.) és a 32/2015.( XII.18.) önkormányzati rendeletekkel módosított**

**35/2014.(XII.30.) önkormányzati rendelete**

**a köztisztviselők egyes juttatásairól és támogatásairól**

Ajka város Önkormányzatának Képviselő-testülete az Alaptörvény 32. cikkének (2) bekezdésében meghatározott eredeti jogalkotói hatáskörében, a közszolgálati tisztviselőkről szóló 2011. évi CXCIX. törvény 142. §-ában, 152. §-ában, 234. § (3)-(4) bekezdésében és a 237. §-ában, 253. § (9) bekezdésében kapott felhatalmazás alapján a következőket rendeli el:

**A rendelet hatálya**

**1. §**

1. Az önkormányzati rendelet hatálya az Ajkai Közös Önkormányzati Hivatalban (a továbbiakban: Hivatal) foglalkoztatott köztisztviselőkre, közszolgálati ügykezelőkre, (a továbbiakban: köztisztviselő) terjed ki.
2. Az önkormányzati rendelet 5.§-ának rendelkezéseit törvény eltérő rendelkezése hiányában az önkormányzat foglalkoztatási jogviszonyban álló tisztségviselőire, önkormányzati tanácsadóira, fizikai alkalmazottaira is alkalmazni kell.
3. A rendelet 5/A-§ában meghatározott támogatások azokat a nyugállományú köztisztviselőket illetik meg, akik a Hivataltól kerültek nyugállományba.

**Illetmény-kiegészítés megállapítása**

**2. §[[1]](#footnote-1)**

1. A Hivatal köztisztviselői 2022. évben illetménykiegészítésre jogosultak.
2. Az illetménykiegészítés mértéke:
	1. felsőfokú iskolai végzettségű köztisztviselő esetén az alapilletmény 30 %-a,
	2. érettségi végzettségű köztisztviselő esetén az alapilletmény 20 %-a.”

**2/A.§[[2]](#footnote-2)**

Az Ajkai Közös Önkormányzati Hivatalnál a közszolgálati köztisztviselőkről szóló 2011. évi CXCIX. törvény 132. §-a szerinti illetményalap 53.000 Ft.

**Képzettségi pótlék**

**3. §**

A jegyző jogszabályban meghatározott keretek között képzettségi pótlékot állapíthat meg.

**Címadományozási juttatás**

**4. §**

A címzetes főjegyző számára a költségvetési törvény címadományozási juttatást állapíthat meg. Amennyiben a költségvetési törvény címadományozási juttatást nem állapít meg, a képviselő-testület az éves költségvetési rendeletben jóváhagyott előirányzat terhére a közszolgálati tisztviselőkről szóló 2011. évi CXCIX. törvény 253. § (9) bekezdésében meghatározott mértékű címadományozási juttatást biztosít a címzetes főjegyző számára. A címre való jogosultság megszűnése, a cím visszavonása a már kifizetett címadományozási juttatást nem érinti. A címadományozási juttatás kifizetésére a Köztisztviselők Napján kerül sor.

**Köztisztviselők részére biztosított juttatások, támogatások**

**5. §[[3]](#footnote-3)**

1. Az önkormányzat a köztisztviselői részére a következő visszatérítendő és vissza nem térítendő szociális, jóléti, kulturális, egészségügyi juttatásokra szociális és kegyeleti támogatásokra biztosít fedezetet:
2. visszatérítendő juttatásként: illetményelőleg,
3. vissza nem térítendő juttatásként:

ba) szociális támogatások;

bb) temetési segély,

bc) képzés, továbbképzés, nyelvtanulás támogatása;

bd) sport- és szabadidős tevékenységek támogatása;

be) képernyő előtti munkavégzéshez éleslátást biztosító szemüveg vásárlásának támogatása

bf) ingyenes számítógép használat;

bg) sporteseményre, vagy kulturális szolgáltatás igénybevételére szóló belépőjegy, bérlet

bh) cafeteria juttatás;

bi) béren kívüli juttatás

bj) egyes meghatározott juttatás

**5/A. §**

1. A nyugállományú köztisztviselő a szociális helyzetére figyelemmel, rászorultság alapján a szociális keretből pénzbeli támogatásban részesíthető. A szociális keret éves összege 1 millió forint.
2. A szociális keretből nyújtható támogatások:
3. eseti szociális segély
4. temetési segély.
5. A (2) bekezdés szerinti támogatás annak a nyugdíjas köztisztviselőnek adható,
6. akinek a családjában a havi átlagjövedelem (legalább 6 hónap átlagában) nem éri el az öregségi nyugdíj mindenkori legkisebb összegének 1,5-szeresét,
7. átmenetileg a létfenntartását veszélyeztető rendkívüli élethelyzetbe került vagy időszakosan létfenntartási gondokkal küzd.
8. A szociális keretből nyújtható támogatásról a jegyző a polgármester egyetértésével kérelem alapján vagy hivatalból dönt.

**Vegyes rendelkezések**

**6. §**

(1) Az önkormányzati rendelet 5. §-ában meghatározott juttatások mértékét, feltételeit, az elbírálás és elszámolás rendjét, valamint a visszatérítés szabályait a jegyző közszolgálati szabályzatban állapítja meg.

(2) Az önkormányzati rendeletben foglalt juttatások és támogatások pénzügyi fedezetét a képviselő-testület az éves költségvetésében biztosítja.

**Záró rendelkezés**

**7. §**

1. E rendelet 2015. január 1. napján lép hatályba.
2. Hatályát veszti Ajka város Önkormányzata Képviselő-testületének a köztisztviselők egyes juttatásairól és támogatásairól szóló 25/2013. (XI.29.) önkormányzati rendelete.

**Ajka, 2014. december 22.**

 **Schwartz Béla s.k. Dr. Jáger László s.k. polgármester jegyző**

**A rendelet kihirdetésének napja: 2014. december 30.**

**I N D O K O L Á S**

**Általános Indokolás**

Az önkormányzati képviselő-testület rendeletben szabályozza a köztisztviselők és a nyugállományú köztisztviselők részére biztosítható juttatásokat, szociális és kegyeleti támogatásokat.

**Részletes indokolás**

1. §-hoz

Az önkormányzati rendelet rögzíti a szabályozás személyi hatályát.

2. §-hoz

Az illetménykiegészítés tárgyévre meghatározott mértékét szabályozza.

3. §-hoz

A jegyző képzettségi pótlékot állapíthat meg. A pótlék a feladatkör szakszerűbb ellátását biztosító további szakképesítés, szakképzettség elismerése.

4. §-hoz

A címadományozási juttatást szabályozza a közszolgálati tisztviselőkről szóló 2011. évi CXCIX. törvény 253. § (9) bekezdése alapján.

5. §-hoz

Meghatározza a köztisztviselők részére biztosított szociális, jóléti, kulturális, egészségügyi juttatásokat szociális és kegyeleti támogatásokat.

6. §-hoz

Az éves költségvetés jóváhagyását követően a jegyző állapítja meg a juttatások és támogatások mértékét, feltételeit, az elbírálás rendjét, valamint a visszatérítés szabályait.

7. §-hoz

Hatályba léptető rendelkezést tartalmaz.

**A j k a, 2014. december 22.**

 **Dr. Jáger László**

 **jegyző**

1. Módosította: a 31/2021.(XII.20.) önkormányzati rendelet, 4/2022. (II.15.) önkormányzati rendelet [↑](#footnote-ref-1)
2. Új 2/A.§-sal kiegészítette:22/2018. (XII.13.) önkormányzati rendelet, módosította: 40/2019. (XII.13.) rendelet [↑](#footnote-ref-2)
3. Módosította:22/2018.(XII.13.) önkormányzati rendelet [↑](#footnote-ref-3)